Una dintre persoanele amendate de Jandarmerie la protestele antiguvernamentale ce au avut loc în Piața Victoriei, pe 20 iunie, a fost amendată pentru că a adresat injurii la adresa clasei politice și care nu au putut fi reproduse în procesul verbal.

În urma incidentelor de miercuri, șase persoane au fost duse la poliție de către jandarmi pentru a fi identificate. De asemenea, Jandarmeria a aplicat amenzi în valoare de 7.500 lei.

Pe procesul verbal al unuia dintre cei amendați, cu 200 de lei, de Jandarmeria Română se arată că „a fost surprins în timp ce adresa injurii ce nu pot fi descrise în procesul verbal la adresa clasei politice”.

Procesul verbal a fost publicat de deputatul USR Cătălin Drulă. „Nu mai adresați injurii ce nu pot fi descrise de jandarmi la adresa clasei politice, că vă dau subordonații secretarei Carmen Dan amendă. Fiți mai clari cu injuriile, să le poată înțelege și doamna Carmen Dan. Dacă nu vă vine să credeți, așa arată procesul verbal încheiat ieri de jandarmi unui protestatar din Piața Victoriei”, a scris acesta pe Facebook.

Începând de joi au fost rweluate protestele, după modificarea codurilor penale de către PSD-ALDE și UDMR. Mii de oameni au ieşit în stradă la Bucureşti şi în alte oraşe din ţară. În Piaţa Victoriei traficul a fost blocat şi au avut loc câteva ciocniri cu jandarmii, în urma cărora mai multe persoane au fost ridicate de aceștia și băgate în dubă. Printre cei săltați de jandarmi s-a numărat și jurnalistul german Paul Arne Wagner.

Citiți și

Reacția DNA la modificările Codului de procedură penală

ActiveWatch şi APADOR-CH solicită MAI şi Jandarmeriei demararea unei anchete interne, după protestele de miercuri

Jurnalistul german reținut la proteste: Jandarmeria Română vine și comunică public că noaptea e zi, că albul e negru

USR cere demisia ministrului de Interne, Carmen Dan

VIDEO. Jandarm filmat când calcă cu intenție un bărbat aflat la pământ

Prima reacție a Jandarmeriei Române în cazul jurnalistului german reținut la proteste

Jandarm filmat în timp ce folosea spray-ul cu piper pe ascuns, în mijlocul protestatarilor